Finalitzen les votacions dels Pressupostos Participatius de Gandia
30 desembre 2022

## Finalitzen les votacions dels Pressupostos Participatius de Gandia30 desembre 2022Última actualització: 30 desembre 2022

![](../gestion/img/90e64e5bc092971ed44a130d45b8de1dcff45dfae1b97feafaf1d665a4945870.jpg)  
  

El període de votació dels Pressupostos Participatius de Gandia de 2022 ja ha finalitzat. Un total de 5.893 veïnes i veïns han participat en les dos fases de votació, que una vegada més demostra “que són una ferramenta real i participativa per millorar Gandia a més de l’empoderament de barris i associacions”, ha indicat el regidor de Participació Ciutadana, **Nahuel González.**

El govern local estudiarà ara el pressupost de cada proposta (amb un màxim de 50.000€ per proposta) per a executar-les per ordre de votació i fins esgotar el total del pressupost participatiu de 300.000€. En total són sis les propostes elegides.

Entre les que es duran a terme s’inclou la de Benipeixcar, que no ha necessitat de la discriminació positiva al concloure en sisé lloc amb un total de 496 vots. L’objectiu del veïnat és reformar el seu centre social i crear un espai de petanca al costat de l’Alqueria de Martorell. «El barri de Benipeixcar porta diversos anys guanyant i no ha fet falta la discriminació positiva pel nombre de vots», ha afegit el regidor.

La resta, per ordre de vots, són: Millora de les instal·lacions del Centre Social dels Marenys de Rafalcaïd (780 vots); creació d’un circuit complet de calistènia al barri de Corea (553 vots); espai de concerts al Grau (549 vots); millora de l’entrada del col·legi Joan Martorell (543 vots) i la cinquena l’adequació del Centre Cívic Roís de Corella en un espai de joc per a la infantesa (511 vots).

El govern local «sap de primera mà les propostes i va a treballar per a que inclòs puga entrar dins de les propostes elegides alguna més. No es fa ninguna elecció partidista i açò es fa per millorar el conjunt de la societat», ha conclòs González.

[Documentos adjuntos](../gestion/documentos/3a2c931043f815def2e1c5c3dcc728047ae6d573d58d4c491c39b42dc65df514.jpeg)

[Twittear](https://twitter.com/share)